Virallinen lehti nro C 200 , 30/06/1997 s. 0137



A4-0130/97 Ehdotus neuvoston asetukseksi yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten (KOM(96)0335 - C4- 0028/97 - 96/0207(SYN)) Ehdotus hyväksyttiin seuraavin tarkistuksin: (Tarkistus 1) 3 artiklan 4 a kohta (uusi) >EP:n äänestyksessä hyväksytty teksti> 4a. Kyseeseen tulevat erityisesti sellaiset toimet, jotka voidaan Keski- ja Itä-Euroopan maissa yhdistää PHARE-hankkeisiin ja koheesiorahaston maissa koheesiorahastohankkeisiin. (Tarkistus 2) 4 artiklan 1 kohdan b alakohta ja 2 kohdan johdantokappale >Alkuperäinen teksti> b) innovatiivisiin toimenpiteisiin, toisin sanoen tiettyihin investointeihin ja eräisiin muuttuviin käyttökustannuksiin henkilöstökustannuksia, energiankäyttöä ja taloudellisten tappioiden kattamista lukuun ottamatta. >EP:n äänestyksessä hyväksytty teksti> b) innovatiivisiin toimenpiteisiin, toisin sanoen tiettyihin toiminnallisiin investointeihin ja eräisiin muuttuviin käyttökustannuksiin henkilöstökustannuksia, energiankäyttöä ja taloudellisten tappioiden kattamista lukuun ottamatta. >Alkuperäinen teksti> 2. Rahoitustuki rajoitetaan 50 prosenttiin toteutettavuustutkimusten osalta ja 30 prosenttiin innovatiivisten toimenpiteiden osalta. Näiden on oltava ensisijaisesti: >EP:n äänestyksessä hyväksytty teksti> 2. Rahoitustuki rajoitetaan 30 prosenttiin toteutettavuustutkimusten osalta ja 50 prosenttiin innovatiivisten toimenpiteiden osalta. Näiden on oltava ensisijaisesti: (Tarkistus 9) 6 artiklan 1 a kohta (uusi) >EP:n äänestyksessä hyväksytty teksti> a. Komissio ottaa alueet ja jäsenvaltiot tasapuolisesti huomioon hankkeiden valinnassa ja huolehtii siitä, että alueiden tai jäsenvaltioiden välille ei päätösten seurauksena synny kilpailun vääristymiä. (Tarkistus 3) 6 artiklan 3 kohdan d alakohta >Alkuperäinen teksti> d) kustannustekijät (varsinkin tekijät, joiden avulla arvioidaan infrastruktuuriin, erityisesti rautatieinfrastruktuuriin, pääsyn mahdollistamisesta aiheutuvat rajakustannukset kokeiluhankkeiden kattaman palvelun osalta sekä muut tiedot, jotka mahdollistavat päätöksen tekemisen siitä, onko perusteltua antaa rahoitustukea infrastruktuuriin pääsystä aiheutuneisiin kustannuksiin); >EP:n äänestyksessä hyväksytty teksti> d) kustannustekijät (varsinkin tekijät, joiden avulla arvioidaan infrastruktuuriin, erityisesti rautatie- ja sisävesiliikenteen infrastruktuuriin, pääsyn mahdollistamisesta aiheutuvat rajakustannukset kokeiluhankkeiden kattaman palvelun osalta sekä muut tiedot, jotka mahdollistavat päätöksen tekemisen siitä, onko perusteltua antaa rahoitustukea infrastruktuuriin pääsystä aiheutuneisiin kustannuksiin); (Tarkistus 4) 6 artiklan 4 kohdan -a alakohta (uusi) >EP:n äänestyksessä hyväksytty teksti> - a) yhteensovittaminen Euroopan laajuisten liikenneverkkojen tai rahtireittien väylien kanssa, yhdistettyjen kuljetusten verkon aukkojen paikkaaminen ja yhdistettyjen kuljetusten nykyisten reittien laajentaminen ja näiden yhdistelmät, ottaen huomioon «lauttaliikenteen» merkityksen erityisesti saaristoalueiden ja EU:n syrjäisten alueiden kannalta; (Tarkistus 5) 6 artiklan 5 kohdan d alakohta >Alkuperäinen teksti> d) varmuus siitä, että hankkeeseen osallistuvilla rautatieyhtiöillä on rautatieyritysten toimiluvista annetun neuvoston direktiivin 95/18/EY 2 artiklan mukainen toimilupa 27 päivästä kesäkuuta 1997 alkaen. >EP:n äänestyksessä hyväksytty teksti> d) varmuus siitä, että hankkeeseen osallistuvilla rautatieyhtiöillä on rautatieyritysten toimiluvista annetun neuvoston direktiivin 95/18/EY 2 artiklan mukainen toimilupa 27 päivästä kesäkuuta 1997 alkaen tai että ne ovat hakeneet tätä lupaa. (Tarkistus 6) 6 artiklan 7 a kohta (uusi) >EP:n äänestyksessä hyväksytty teksti> 7a. 10 % ohjelman rahoituksesta on ensi sijassa varattu hankkeisiin, jotka välittömästi toteuttavat innovatiivisia tutkimustuloksia. Näiden hankkeiden on luonnollisesti myös täytettävä muut kriteerit, mutta ne asetetaan etusijalle. (Tarkistus 7) 7 artikla >Alkuperäinen teksti> Komissiota avustaa asetuksen N:o 2236/95/EY 17 artiklan 2 kohdan mukaisesti perustettu komitea, joka kokoontuu kuljetusalan kokoonpanoa vastaavassa kokoonpanossa. >EP:n äänestyksessä hyväksytty teksti> Komissiota avustaa luonteeltaan neuvoa-antava komitea, johon kuuluu yksi edustaja kustakin jäsenvaltiosta ja jonka puheenjohtajana on komission edustaja. >Alkuperäinen teksti> Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> Komissio päättää toimenpiteistä, jotka toteutetaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. >EP:n äänestyksessä hyväksytty teksti> Komissio ottaa päätöksiä tehdessään huomioon, että etusijalle asetetaan sellaiset hankkeet, jotka kytkeytyvät yhteyksiin Keski- ja Itä-Euroopan maihin ja joilla on yhteisvaikutuksia PHARE-ohjelman kanssa. >Alkuperäinen teksti> Komissio voi lykätä päättämiensä toimenpiteiden toteuttamista enintään yhdellä kuukaudella ilmoituksen tekopäivästä. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >Alkuperäinen teksti> Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >EP:n äänestyksessä hyväksytty teksti> Komitean kokoukset ovat periaatteessa julkisia, ellei tehdä päinvastaista, asianmukaisesti perusteltua erityispäätöstä, joka julkaistaan hyvissä ajoin. Komitea julkaisee esityslistansa kaksi viikkoa ennen kokouksia. Se julkaisee kokoustensa pöytäkirjat. Se laatii julkisen luettelon jäsentensä ilmoittamista eduista. (Tarkistus 8) 13 artiklan ainoa a kohta (uusi) >EP:n äänestyksessä hyväksytty teksti> Unionin itälaajentumisen yhteydessä olisi vuonna 1999 neuvoteltava ohjelman rahoituskehyksen täydentämisestä. Jäsenyyttä hakeneissa maissa toteutettavia hankkeita tai maihin johtavia liikenneväyliä varten olisi asetettava vuosittain käyttöön 4 miljoonaa ecua lisävaroja. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten (KOM(96)0335 - C4-0028/97 - 96/0207(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(96)0335 - 96/0207(SYN) ((EYVL C 343, 15.11.1996, s. 4)), - neuvoston kuultua sitä EY:n perustamissopimuksen 75 ja 189 c artiklan mukaisesti (C4-0028/97), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja budjettivaliokunnan lausunnon (A4-0130/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.